2021. gada 2. janvārī

**Piektajā Pasaules kausa posmā Šici TOP 5**

Sestdien, 2. janvārī pirmajā mākslīgajā ledus trasē pasaulē, Kēningzē, Vācijā kamaniņu sporta sezonas otrā puse iesākās ar divvietīgo ekipāžu sacensībām.

Eberspacher Pasaules kausa piektajā posmā startēja 24 divvietīgās ekipāžas. No tām arī divi Latvijas dueti – Oskars Gudramovičs/Pēteris Kalniņš un Andris Šics/Juris Šics.

Pēc pirmā brauciena labāko rezultātu no latviešiem uzrādīja pieredzējušie brāļi Šici, noslēdzot TOP 6 un finišējot 50.507 sekundēs. Pēc ne tik veiksmīga brauciena, pieļaujot kļūdu trases *“šūpolēs”,* 13. vietā ierindojās Gudramovičs/Kalniņš ar finiša laiku 50.881 sekundes.

Pirmā brauciena līderi – mājinieki Wedls/Arlts *(Wendl/Arlt),* finišējot50.092 sekundēs*,* otrie – līderu komandas biedri Tonijs Eggerts/Saša Benekens *(Toni Eggert/Sascha Benecken),* piekāpjoties par 0.026 sekundēm, bet trešie – Pasaules kausa līderi austrieši Štojs/Kollers *(Steu/Koller)* [+0.185].

Pēc otrā brauciena abām Latvijas ekipāžām izdevās pakāpties par vienu vietu, attiecīgi - Andris Šis/Juris Šics divu braucienu summā izcīna 5. vietu [+0.743], bet Oskars Gudramovičs/Pēteris Kalniņš – 12. pozīciju [+1.342].

Eberspacher Pasaules kausa uzvarētāji – Eggerts/Benekens, divu braucienu summā uzrādot labāko rezultātu - 1:40.284, otrie – mājinieki Vendls/Arlts [+0.141], bet trešo vietu saglabā Pasaules kausa līderi – Štojs/Kollers [+0.470].

Plkst. 14.40 Eberspacher Pasaules kausa piektā posma pirmā diena turpināsies ar vīru sacensībām, kurās startēs Artūrs Dārznieks un Riks Kristens Rozītis.

Seko līdzi mūsu sportistu gaitām tiešraidē Helio un Shortcut kanālā Best4Sport TV.

Sestdiena, 2. janvāris

14.40 1. brauciens – Vīrieši

16.20 2. brauciens – Vīrieši

Informāciju sagatavoja:

LKSF sabiedrisko attiecību speciāliste

Ieva Ose

Tel. 28266456